11. ฐานะการเงินและผลการดำเนินงาน

รายงานความรับผิดชอบของคณะกรรมการบริษัทต่อรายงานทางการเงิน

งบการเงินของบริษัท สหพัฒนพิบูล จำกัด (มหาชน)
ได้จัดทำขึ้นภายใต้นโยบายของคณะกรรมการบริษัท ซึ่งกำหนดให้ปฏิบัติตามหลักการบัญชีที่รับรองทั่วไป
และบันทึกบัญชีด้วยความระมัดระวัง
ประกอบกับการใช้ดุลยพินิจในการประมาณการในการจัดทำงบการเงินเพื่อให้สะท้อนผลการดำเนินงานของบริษัทฯ

คณะกรรมการบริษัท
ตระหนักถึงความสำคัญในด้านคุณภาพของงบการเงินด้วยการสอบทานข้อมูลทางการเงิน
และจัดให้มีการเปิดเผยข้อมูลที่สำคัญเพิ่มเติมอย่างเพียงพอในหมายเหตุประกอบงบการเงิน
และคำอธิบายและการวิเคราะห์ เพื่อประโยชน์ของผู้ถือหุ้นและผู้ลงทุนทั่วไปในการใช้งบการเงิน

ในการนี้ คณะกรรมการบริษัท ได้แต่งตั้งคณะกรรมการตรวจสอบ
ซึ่งประกอบด้วยกรรมการที่เป็นอิสระและไม่เป็นผู้บริหาร
เป็นผู้ดูแลเกี่ยวกับคุณภาพของรายงานทางการเงินโดยตรง ความเห็นของคณะ
กรรมการตรวจสอบได้ปรากฎในรายงานของคณะกรรมการตรวจสอบ
ซึ่งแสดงไว้ในรายงานประจำปีนี้แล้ว จากโครงสร้างการบริหารและระบบการควบคุมภายในดังกล่าว
และผลการตรวจสอบของผู้สอบบัญชีรับอนุญาต ทำให้คณะกรรมการบริษัทเชื่อได้ว่า
งบการเงินของบริษัท สหพัฒนพิบูล จำกัด (มหาชน) ณ วันที่ 31 ธันวาคม 2553
ได้แสดงฐานะการเงิน ผลการดำเนินงาน และกระแสเงินสด
โดยถูกต้องตามที่ควรในสาระสำคัญตามหลักการบัญชีที่รับรองทั่วไป

บุญชัย โชควัฒนา

(นายบุญชัย โชควัฒนา)

ประธานกรรมการ

วันที่ 15 กุมภาพันธ์ 2554

(1) ข้อมูลทางการเงินโดยสรุป

(ก) ตารางสรุปงบการเงิน

[]

งบดุลตามงบการเงินรวม (ต่อ)

[]

งบดุลตามงบการเงินรวม (ต่อ)

[]

งบกำไรขาดทุนตามงบการเงินรวม

[]

งบกระแสเงินสดตามงบการเงินรวม

[]

กระแสเงินสดตามงบการเงินรวม (ต่อ) []งบกระแสเงินสดตามงบการเงินรวม (ต่อ)

[]

(ข) ตารางแสดงอัตราส่วนทางการเงินตามงบการเงินของบริษัท

[]

(2) คำอธิบายและการวิเคราะห์ฐานะการเงินและผลการดำเนินงาน

ผลการดำเนินงาน

ผลการดำเนินงานประจำปี 2553 และ 2552 ของบริษัทและบริษัทย่อย มีกำไรสุทธิรวม 752.36
ล้านบาท และ 708.86 ล้านบาท เพิ่มขึ้นร้อยละ 6.14 จากปี 2552
โดยเป็นการเพิ่มขึ้นจากผลประกอบการ ดังนี้

-   รายได้จากการขาย

รายได้รวมของบริษัทและบริษัทย่อยในปี 2553 และ 2552 มีจำนวน 22,345.46 ล้านบาท และ
20,092.81 ล้านบาท ตามลำดับ เพิ่มขึ้นในอัตราร้อยละ 10.12
เนื่องจากมุ่งเน้นการขายให้บรรลุเป้าหมายที่ตั้งไว้ และปรับกลยุทธ์ทางการตลาด
การจัดกิจกรรมส่งเสริมการขาย รวมถึงโฆษณาตามสื่อต่างๆอย่างต่อเนื่อง

-   ต้นทุนขาย

ต้นทุนขายของบริษัทและบริษัทย่อยในปี 2553 และ 2552 มีจำนวน 17,944.99 ล้านบาท และ
16,083.44 ล้านบาท ตามลำดับ คิดเป็นอัตราร้อยละ 81.49 และ 81.44 ต่อยอดขาย
เป็นสัดส่วนที่เพิ่มขึ้นในอัตราร้อยละ 11.57 เมื่อเทียบกับต้นทุนขายปี 2552

-   ค่าใช้จ่ายในการขายและบริหาร

ค่าใช้จ่ายในการขายและบริหารของบริษัทและบริษัทย่อยในปี 2553 และ 2552 มีจำนวน
3,221.27 ล้านบาท และ 2,910.38 ล้านบาท ตามลำดับ เพิ่มขึ้นในอัตราร้อยละ 10.03
โดยมีค่าโฆษณา ค่าส่งเสริมการขาย ค่าขนส่ง ค่าใช้จ่ายบุคลากรเพิ่มขึ้น

-   กำไรสุทธิ

กำไรสุทธิของบริษัทและบริษัทย่อยสำหรับปี 2553 และ 2552 มีจำนวน 752.36 ล้านบาท และ
708.86 ล้านบาท ตามลำดับ เพิ่มขึ้นในอัตราร้อยละ 6.14 เนื่องจากมีรายได้รวมเพิ่มขึ้น
2,252.66 ล้านบาท มีต้นทุนขายและค่าใช้จ่ายต่างๆเพิ่มขึ้น 2,168.65 ล้านบาท
ดอกเบี้ยจ่ายลดลง 3.72 ล้านบาท และเสียภาษีเงินได้นิติบุคคลเพิ่มขึ้น 46.21 ล้านบาท
โดยบริษัทฯยังคงมีนโยบายการจ่ายเงินปันผล
ซึ่งคาดว่าจะสามารถคงไว้ซึ่งการจ่ายเงินปันผลให้แก่ผู้ถือหุ้นในอัตราหุ้นละ 0.15 บาท ต่อปี
ทั้งนี้ย่อมขึ้นกับผลการดำเนินงานของบริษัทฯและภาวะเศรษฐกิจเป็นหลัก

ฐานะการเงิน

-   สินทรัพย์

สินทรัพย์รวมของบริษัทและบริษัทย่อยสิ้นสุดปี 2553 มีจำนวน 12,391.81 ล้านบาท เพิ่มขึ้นจากปี
2552 จำนวน 1,407.88 หรือเพิ่มขึ้นในอัตราร้อยละ 12.82 ประกอบด้วยสินทรัพย์หลักที่สำคัญ
ได้แก่ ลูกหนี้การค้าและตั๋วเงินรับ 3,450.81 ล้านบาท คิดเป็นร้อยละ 27.84 ของสินทรัพย์รวม
เงินลงทุน 3,805.13 ล้านบาท คิดเป็นร้อยละ 30.71 ของสินทรัพย์รวม และสินทรัพย์ถาวร
จำนวน 1,685.85 ล้านบาท คิดเป็นอัตราร้อยละ 13.60 ของสินทรัพย์รวม

ลูกหนี้การค้าของบริษัทและบริษัทย่อยในปี 2553 มีจำนวน 2,942.13 ล้านบาท คิดเป็นอัตราร้อยละ
23.74 ของสินทรัพย์รวม โดยเติบโตจากปี 2552 ในอัตราร้อยละ 17.24
มีระยะเวลาในการเก็บหนี้เฉลี่ย 54 วัน ลูกหนี้การค้าที่เพิ่มขึ้น เป็นลูกหนี้ที่ยังไม่ถึงกำหนดชำระ
2,586.24 ล้านบาท ตั๋วเงินรับล่วงหน้าลดลง 18.14 ล้านบาท
บริษัทฯตั้งค่าเผื่อหนี้สงสัยจะสูญตามจำนวนหนี้ที่คาดว่าจะเรียกเก็บไม่ได้จำนวน 27.84 ล้านบาท
ตามจำนวนลูกหนี้ที่มีอายุมากกว่า 3 เดือนขึ้นไป สินค้าคงเหลือเพิ่มขึ้นจำนวน 112.03 ล้านบาท
สินทรัพย์หมุนเวียนอื่นเพิ่มขึ้น 295.31 ล้านบาท ซึ่งเป็นส่วนของรายได้ค้างรับ

-   หนี้สิน

หนี้สินรวมของบริษัทและบริษัทย่อยสิ้นสุดปี 2553 มีจำนวน 5,047.52 ล้านบาท เพิ่มขึ้นจากปี 2552
จำนวน 534.55 ล้านบาท เนื่องจากรายการค่าใช้จ่ายค้างจ่ายเพิ่มขึ้น
ตามการเติบโตของยอดขายของบริษัทฯ ทั้งนี้รายการหนี้สินส่วนใหญ่จัดเป็นหนี้สินหมุนเวียน

-   ส่วนของผู้ถือหุ้น

ส่วนของผู้ถือหุ้นของบริษัทและบริษัทย่อยสิ้นสุดปี 2553 มีจำนวน 7,344.29 ล้านบาท เพิ่มขึ้นจากปี
2552 เป็นจำนวน 873.33 ล้านบาท เนื่องจากปี 2553 บริษัทฯมีกำไรสุทธิ 752.36 ล้านบาท
เพิ่มขึ้นจากปี 2552 จำนวน 43.50 ล้านบาท
และมีค่าเผื่อผลกำไรที่ยังไม่เกิดขึ้นจากการเปลี่ยนแปลงมูลค่าของเงินลงทุนในหลักทรัพย์เพิ่มขึ้น
327.94 ล้านบาท

-   ความเหมาะสมของโครงสร้างเงินทุน

อัตราหนี้สินต่อส่วนของผู้ถือหุ้นสิ้นสุดปี 2553 คิดเป็น 0.69 เท่า ซึ่งอยู่ในระดับที่ต่ำ
ในขณะที่ความสามารถในการชำระดอกเบี้ยของบริษัทอยู่ในระดับที่สูง โดยอยู่ที่ 638.31 เท่า
สะท้อนให้เห็นถึงเสถียรภาพของโครงสร้างเงินทุนของบริษัท
และความสามารถในการชำระหนี้ของบริษัทฯเป็นอย่างดี

ฐานะสภาพคล่อง

-   กระแสเงินสด

ปี 2553 บริษัทและบริษัทย่อยมีเงินสดสุทธิเพิ่มขึ้น 151.09 ล้านบาท
มีกระแสเงินสดรับสุทธิจากกิจกรรมดำเนินงาน จำนวน 483.52 ล้านบาท ซึ่งเพิ่มขึ้นจากปี 2552
เนื่องจากมีลูกหนี้การค้าและตั๋วเงินรับการค้าเพิ่มขึ้น จากการขยายตัวทางด้านการค้า
มีกระแสเงินสดสุทธิใช้ไปจากกิจกรรมลงทุน 85.57 ล้านบาท
นอกจากนี้ยังมีกระแสเงินสดสุทธิใช้ไปจากกิจกรรมจัดหาเงินมีจำนวน 246.86 ล้านบาท
จากการชำระคืนเงินกู้ยืมระยะสั้นสถาบันการเงินและเงินกู้ระยะสั้นอื่น
และจ่ายเงินปันผลให้แก่ผู้ถือหุ้น

(3) ค่าตอบแทนของผู้สอบบัญชี

1. ค่าตอบแทนของผู้สอบบัญชี

บริษัทและบริษัทย่อยจ่ายค่าตอบแทนการสอบบัญชีให้แก่

- ผู้สอบบัญชีของบริษัทในรอบปี 2553 มีจำนวนเงินรวม 1,310,000 บาท